בלתזאר

* ציור
* מופע
* בלי כובע
* דייט

### כינויים

נבל שפל (מלכיור), שרץ עלוב (מלכיור), בלתזאר סנסיי (דסו), המנהל בלתזאר (קאיטו), המנהל (אסטרות'), המגשר

### עיסוק

* מנהל בית ספר לא לגיטימי (לשעבר)
* עצור

### מטרות

* ללמד על חברות (נכשל)
* הגשמת הנבואה (הצליח)

### מערכות יחסים

* מלכיור (יריב מושבע)
* דסו צ'אן (אחיינית)
* קאיטו (תלמיד)
* איומי (תלמידה)
* ריוג'י (תלמיד לשעבר)
* אוזו (תלמיד מזוייף)
* נוקו (תלמיד מזוייף)
* אסטרות' (זאת עם הקרניים)
* איקה(מכרה)

### משתתף/ת בשירים

* האקשן מתחיל
* יהיה מעניין
* שיר האגדה
* יש מקום אצלנו
* כלא כלא
* השתחווית קאסט

### מגולם/ת בידי

אמיר גל פילוס

> סמוך עליי, אני נראה לך כמו מישהו שיעשה טעות גורלית שתיצור תגובת שרשרת בלתי נשלטת שתוביל לרצף אירועים מצער, אך עם זאת גם להרפתקה ייחודית, שבסופה כולנו נלמד משהו על חברות?
>
> בלתזאר לקאיטו

בלתזאר הוא דמות משנית במחזמר האנימה טודי מיוזיקל. הוא מנהל התיכון טודי אקדמי.

הוא האחד שמציג את קאיטו לאגדה ולהיות קאיטו נושא נשמתו של האביר דאיצ'י (דבר המסתבר כלא נכון בסוף). בתחילת הסיפור תפקידו המרכזי של בלתזאר הוא אקספוזיציה. לאחר שנעלם לחלק גדול מהעלילה, הוא חוזר בכדי לגשר בין חבורת הגיבורים הראשית ולהצטרף אליהם למסע להצלת איומי. בשלבים אלה הוא משמש כמעין מנטור (אם כי אחד גרוע) לחבורה.

בלתזאר מאמין שניתן לפתור כל דבר בעזרת שיר, ומציג את עצמו כמאמין דגול בכוח החברות. זאת עד לרמה בה הוא מוכן לגרום לתלמידיו לסכן את חייהם בכדי שילמדו משהו על חברות.

## מראה

לבלתזאר יש שיער סגול ארוך הקשור בקוקו נמוך, עיניים בצבע כחול רווי, ועור בהיר. גובהו ממוצע. הוא חובש על ראשו כובע בוגרים שחור המעוטר בפס זהוב. בציור, למרכז החלק העליון של כובעו מחובר גדיל זהוב התואם לפס.

הוא לובש חולצה לבנה ארוכת-שרוולים המקושטת לאורכה בפסים וכפתורים זהובים. קצוות השרוולים של החולצה מקופלים, ובציור הם מקושטים כל אחד בכפתור זהב נוסף. מעל, הוא עוטה פראק קצר-שרוולים לבן בעל בטנה סגולה, שגם הוא מקושט בפסים זהובים, המגיע עד ברכיו. בדש הפראק משובצים עוד כפתורים. אל איזור הכתפיים של הג'קט מחוברות מעין כותפות סגולות משולשות. צווארון חולצתו ממוקם מעל לצווארון המקטורן - משלים את מראה דש החליפה למראה של דש מחורץ. סביב צווארו הוא עונב עניבה בצבע סגול בהיר. במקורות מוגבלים ניתן לראות שאמורה להיות סיכה צהובה בעלת הדפס דמותה של דומיי על העניבה. מכנסיו שחורים וארוכים. הוא גורב גרביים לבנות. בציור, הוא נועל נעלי בטלן לבנות המקושטות בזוג כפתורים זהובים על כל אחת. במופע עצמו, הוא נועל נעלי דרבי שחורות.

כאשר הוא חוזר מאוחר יותר בסיפור ומצטרף לחבורה הראשית, הוא לא חובש יותר את הכובע.

באפילוג הוא חובש אותו שוב לזמן קצר, אך נפטר ממנו במהרה ונותר חסר כובע עד סוף השיר.

## אישיות

על פי ה-PCL-R אישיות פסיכופתית מתאפיינת על ידי קבוצה של תכונות אופי, הכוללות קשיחות וחוסר אמפתיה, מניפולטיביות, קסם שטחי, אגוצנטריות, גרנדיוזיות, אפקט שטוח, ושליטה עצמית נמוכה. ברמה הרגשית הם נוחים-להתרגז, חסרי יכולת ליצור קשרים רגשיים חזקים עם הזולת ולוקים בחוסר באשמה, חרטה או רגשות עמוקים.

אין לי כוח אני לג'יט צריך להכין רשימה של תכונות אופי שהוא מביע במחזמר כדי לתאר אותו כמו שצריך אני אחזור אליכם עם זה מאוחר יותר אני אצטרך לראות את טודי בפעם המיליון (אוי לאאא)

## עלילה

### 2D Academy

ביום הראשון של שנת הלימודים, בלתזאר וחופן מתלמידי התיכון מופיעים עם "שיר פתיחה" מול שאר בית הספר. בשיר, בלתזאר מסביר שטודי אקדמי הוא אינו בית ספר רגיל, אלא תיכון שבו תלמידים לומדים איך להפוך לגיבורים שמנצחים את הרשע (האקשן מתחיל). השיר נקטע כאשר קאיטו מתפרץ לבמה. בלתזאר מבועת מההתפרצות, מכיוון שכאשר עוצרים את "שיר הפתיחה", מתנגנת פרסומת. בלתזאר כועס על קאיטו, לוקח ממנו את ג'קט חליפת בית הספר שלו בטענה שהוא "לא מגיע" לו, ויוצא מהסצנה. הוא חוזר לסצנה זמן קצר לאחר מכן כאשר איומי מזכירה שקאיטו עבר. בלתזאר מתחיל לדבר על זה שקאיטו עבר מבית הספר למשפטים, אך קוטע את עצמו ויוצא מהסצנה שוב, מכיוון שהוא ראה חבורת תלמידים מטפסת על עצי הדובדבן.

לאחר שהפעמון מצלצל, בלתזאר מכריז על כך בהפתעה ומסביר שהפעמון הוא סימן שהאביר והאלה הגיעו (יהיה מעניין). הוא קורא לקאיטו למשרד שלו. בזמן שהוא מחכה שיבוא, בלתזאר משתמש בDeath Note שיש לו על השולחן כדי להרוג את התלמידים שטיפסו על עצי הדובדבן. אז, שושנה מבהילה את בלתזאר בהודעה שקאיטו בא, ומציעה לגרש אותו עם החרב שלה. בלתזאר אומר לה לתת לו להיכנס ולהפסיק להביא את החרב שלה לעבודה כי רובה הציידים "יושב" עליה יותר טוב. קאיטו נכנס בפאניקה שבלתזאר מנפנף במהירות בכדי שיוכל לספר את סיפור האגדה (שיר האגדה). הוא מסביר שהוא מאמין שקאיטו הוא נושא נשמתו של דאיצ'י, ומכריח את קאיטו לקחת את החרב ולעשות פוזה. קאיטו מפקפק בנכונות המילים של בלתזאר בנושא היותו האביר, אך בוחר לסמוך עליו לאחר שבלתזאר שואל אותו אם הוא נראה כמו אדם שיעשה טעות גורלית שכזו. בלתזאר אומר שלסמוך עליו זו טעות גורלית, אבל מיד משנה את הנושא ומספר לקאיטו שהוא מאמין שהאחת שנושאת את נשמתה של דומיי היא איומי. מילים אלו גורמות לקאיטו לקחת את הכתר והחרב ולצאת מהחדר בכעס. בלתזאר מופתע, אך מתנער מכך כיוון שבסוף תוכניתו עבדה. מיד לאחר מכן, שושנה שואלת את בלתזאר אם הגופה ליד עץ הדובדבן שייכת לו - דבר הגורם לו לצאת מהחדר בבהלה.

בסוף יום הלימודים בלתזאר מבקר את חדר מועדון המשחקים במחשבה שהם מועדון המעריצים שלו. כאשר מתבהרת טעותו, הוא יוצא מהחדר ומיד נכנס שוב, שואל מה המועדון הזה. כאשר איומי מסבירה לו שזה מועדון המשחקים, הוא מציע להשתתף במפגש הנוכחי שלהם. הוא מנסה לבחור לעצמו דמות, אך מתקשה בכך ומחליף בחירה כל רגע. לאחר שדסו יוצאת מהחדר ונתקלת בבריון, הוא גם כן יוצא בריצה בכדי לעזור לה.

כאשר הדמויות מוצאות את המכתב שהשאירו אוזו ונוקו, בלתזאר מהרהר בחומרת המצב ומדבר על איסוף הכוחות הנדרש, אך עקב מחסורו בתקציב הוא שולח את קאיטו, דסו וריוג'י להציל אותה בעצמם. קאיטו מבוהל מההצעה הזאת, דבר שבלתזאר מקניט אותו עליו. וכאשר דסו מזכירה את הקרן של מקאי, בלתזאר משתמש בהזדמנות זו בכדי לברוח בטענה שהוא צריך למצוא לעצמו "אליבי".

### מסע ההצלה

בלתזאר חוזר במסע ההצלה של הדמויות כאשר ריוג'י תוקף את קאיטו. הוא מפיל את ריוג'י לרצפה וממשיך להכות אותו עם אהירוסן עד שמפסיק לתקוף. לאחר שדסו ואסטרות' מגיעות גם כן לזירת הקרב, בלתזאר מבקש לנהל את המצב בעצמו. הוא עוזר לריוג'י לקום ומבקש ממנו שיסביר את עצמו. לאחר שריוג'י מגלה את עצמו כשיניגאמי, בלתזאר מבקש שקאיטו יסביר את הצד שלו בסיפור. לאחר ששומע את שני הצדדים, בלתזאר פוסק שהוא יכול לעשות רק דבר אחד, ומתחיל לשיר שיר. הוא מציע לריוג'י שוחד בכדי שיעבור לצד של בני האדם, מבטיח לאסטרות' שיגן על דסו, ומעודד את קאיטו להמשיך להילחם. בסוף הוא מוביל את חבורת הגיבורים לכיוון הטירה של מלכיור כדי שיצילו את איומי. (יש מקום אצלנו)

כאשר החבורה מגיעה לטירה, בלתזאר מזכיר את העובדה שלא ביקר בה זמן רב. לאחר שמקבל על אימרה זו תגובה בהולה, הוא מסביר שהוא מחנה בטירה את הרככ. לאחר זאת, הקבוצה מתחילה לנסות דרכים שיגרמו לשיניגאמים לפתוח את השער לטירה. בזמן הזה בלתזאר מעודד את חברי הקבוצה. כאשר כל נסיונותיהם נכשלים הוא מציע שילכו לגבש תוכנית. לבסוף, כאשר אוזו ונוקו פתחים את הדלת, בלתזאר מסיח את דעתם של הזוג עם דיבורים על עוגה בכדי ששאר חברי הקבוצה יוכלו להיכנס לטירה. הוא אומר שהעוגה האמיתית הייתה בלב של אוזו ונוקו, דבר המאכזב את אוזו. בלתזאר מציע לשניים שזיף ומיד לאחר מכן בורח בכדי להצטרף חזרה לחבורה.

בלתזאר מאחר למפגש של החבורה עם מלכיור, מגיע רק לאחר שריוג'י מגלה למלכיור שעבר צד. כאשר מלכיור רואה את בלתזאר, הוא מיד מפנה את תשומת לבו אליו, כועס על היותו בטירה, רץ אליו ודוחף אותו. בלתזאר הודף אותו ומכריז שהוא בא לשים סוף לרשע שלו, דבר המוביל לקרב של עלבונות בין השניים. הקרב מסתיים כאשר בלתזאר לועג על כך שמלכיור בוחר בפוקימון "בלבזור", דבר הגורם למלכיור להתגונן אך מיד להתגרות בבלתזאר על כך שאיומי עדיין שבוייה שלו. מיד לאחר מכן, כאשר איומי רצה אל תוך החדר ומגלה שריוג'י שיניגאמי, בלתזאר מגן עליו מפני תקיפתה של איומי יחד עם שאר החבורה. כאשר ריוג'י מסביר שהוא בצד של החבורה עכשיו בגלל שבלתזאר הציע לשלם לו, בלתזאר מתגונן ושואל אם ריוג'י מכיר עורך דין טוב. אז, המיקרופון של ריי החליט להתקלקל אז הוא צריך להפסיק את הערך באמצע כדי ללכת לטפל בו אבל לא בא לו להשאיר את הערך עם סוף פתוח אקווארד כזה יאללה ביי

## טריוויה (תזכורת ריי תוסיף מקורות מידע)

-שמו המקורי של בלתזאר היה "סנסיי". הוא שונה לאחר מכן כדי שבלתזאר יהיה יותר דמות מאשר ארכטיפ.

-שמו המקורי של השיר "יש מקום אצלנו" היה "שיר המגשר". בהקשר אליו, בלתזאר קיבל את הכינוי "בלתזאר ההמגשר".

-בלתזאר נקרא על שם אחד מהחכמים שביקרו את ישו בברית החדשה. שמו מותאם לשמו של מלכיור, שגם הוא נקרא על שם אחד מהחכמים. שמות אלו נבחרו מכיוון שהתאימו לדמויות ומכיוון שיצרו קשר בין השניים עקב היותם אוייבים מושבעים.

-בלתזאר משמש בתור הקריין בהתראה לפני המחזמר המבקשת מהקהל לכבות את הטלפונים שלהם. "תלמידים יקרים, בעוד מספר רגעים יתחיל טקס פתיחת שנת הלימודים החדשה. הנכם מתבקשים לכבות את מכשירי הטלפון שברשותכם. מי שיתפס עם פלאפון בזמן ההופעה - יהרג. או יותר גרוע... יסולק! תודה וצפייה מהנה."
המשפט "יהרג, או יותר גרוע, יסולק" הוא רפרנס לסדרת הספרים הארי פוטר.

-קריאתו של בלתזאר, "סוף סוף זה קרה?!" ב"יהיה מעניין" היא רפרנס לACmusical FMA (עד שנכין עמוד עליו - זה האנימיוזיקל הראשון). הרפרנס הוא לשיר הראשון במחזמר, לשורה אותה שרה דמות שמגלם השחקן של בלתזאר (הוא לא שר את השיר עצמו, אלא רק מגלם את הדמות) - "סוף סוף זה קרה! יש לי חברה".

-שם הנשק של בלתזאר, אהירוסן, הוא שילוב המילים 張り扇 (harisen) ו-家鴨 (ahiru). האריסן זו מניפה שמשתמשים בה בקומדיית סלאפסטיק יפנית ובתיאטרון נוה (noh) (תיאטרון יפני מסורתי). אהירו זה ברווז מבויית. שם זה ניתן למניפה בגלל ברווזון הגומי המחובר אליה, דבר ההופך אותה לשילוב של מניפה וברווז, ולכן - אהירוסן.

-בלתזאר לא יודע לתפעל מקרן שקופיות.

-בהצגת הדמות של בלתזאר, הוא מכריז שהוא הכין "משהו גדול מאוד הפעם" בהתייחסות לשנת הלימודים החדשה. בטקסט שמופיע על המסך, המילה "הפעם" מופיעה בתוך סוגריים. במחזמר לא מוזכר מה הכין, אך בפייסבוק נאמר שמדובר בשיר הפתיחה.

-משמעות השם בלתזאר היא "בעל יגן על המלך". בלתזאר הוא גם שם של כמות מדידה של יין (12 ליטרים, 16 בקבוקי יין). שתי עובדות אלה אינן קשורות לדמות בשום צורה, אך ריי רצה להצדיק את הריסרץ' שעשה כל כך הרבה זמן. נגיד ידעתם שב2016 כמות הנולדים עם השם בלתזאר ירדה פתאום באופן משמעותי? הנוכחות של הדמות הייתה חזקה מדי.

## גלריה

### Roee Z. Photography

#### אייקון 2016

צד שמאל זה השרוול שלוהראש שלו מאחורי קאיטוהמעיל שלו מאחורי איומי (זה ממש מגוחך אני יודע)למה הוא מוסתר כל הזמן

### מאיה האס

אוקי אוקי, פה צריך הסבר: אמיר צחק על שרון על משהו ואז היא איימה עליו אם הוא רוצה לקבל את "הבעיטה של עז שלא קרתה" ואז היא קיימה את האיום, התמונה נלקחה באמצע התנועה הנהדרת הזו שאמיר התחמק ממנה באופן קסום.